एनओसी अवार्ड जुनमा
नेपाल ओलम्पिक कमिटीले जुन २३ मा हुने ओलम्पिक डेका अवसरमा एनओसी अवार्ड प्रदान गर्ने भएको छ । कमिटीका अध्यक्ष जीवनराम श्रेष्ठको अध्यक्षतामा सोमबार एनओसी मुख्यालयमा बसेको बैठकले अवार्डका लागि स्वतन्त्र अवार्ड निर्णय कमिटी गठन गरेको छ । कमिटीले पहिलोपल्ट अवार्ड प्रदान गर्न लागेको हो ।
काठमाडौँ — नेपाल ओलम्पिक कमिटीले जुन २३ मा हुने ओलम्पिक डेका अवसरमा एनओसी अवार्ड प्रदान गर्ने भएको छ । कमिटीका अध्यक्ष जीवनराम श्रेष्ठको अध्यक्षतामा सोमबार एनओसी मुख्यालयमा बसेको बैठकले अवार्डका लागि स्वतन्त्र अवार्ड निर्णय कमिटी गठन गरेको छ । कमिटीले पहिलोपल्ट अवार्ड प्रदान गर्न लागेको हो ।अवार्ड कमिटीको समन्वयकर्तामा गोपालसुन्दरलाल कक्षपति रहेका छन् । सदस्यमा विनयराज पाण्डे, पद्मकृष्ण श्रेष्ठ, गोपाल चित्रकार, गोपाल बस्नेत, महेन्द्र विष्ट, दुर्गानाथ सुवेदी, किरण वज्राचार्य, गीता शाह, रीता विष्ट, दीपक विष्ट र आश्रेयता कार्की चौधरी छन् । कमिटीमा पूर्वखेलाडी, प्रशिक्षक, सञ्चारकर्मी, व्यवसायी रहेका छन् । अवार्ड ९ फरक विधामा प्रदान गरिनेछ ।